ai4bharat/Pralekha huggingface dataset:
سائنس اور ٹیکنالوجی کی وزارت
ماہرین نے اس بات پر تبادلہ خیال کیا کہ کس طرح ایس ٹی آئی پی 2020 ملک کو مستقبل کے لئے تیار رہنے اور کووڈ 19 جیسے حالات کا سامنا کرنے میں مدد کر سکتی ہے
ایس ٹی آئی پی 2020 علم کو جمہوری بنانے ، تحقیق اور ترقی کو فروغ دینے، عالمی سطح پر مسابقتی مصنوعات کو زیادہ تیزرفتار اور معیار کے مطابق بنانے میں مدد کرے گی اور تحقیق اور اختراع میں روزگار کے مواقع پیدا کرنے میں ہماری صنعتوں کو بااختیار بنائے گی: پروفیسر آشوتوش شرما، سکریٹری، ڈی ایس ٹی
کووڈ۔ 19 نے دنیا پر بہت زیادہ اثر ڈالا ہے ، لیکن اس نے ہمیں آگے کا راستہ بھی دکھایا ہے: ڈاکٹر وی کے سرسوت ، ممبر، نیتی آیوگ
بنیتی آیوگ کے رکن ڈاکٹر وی کے سرسوت نے ایک ویبنار میں اس بات پر روشنی ڈالی کہ کس طرح کووڈ۔ 19 نے مواقع پیدا کئے اور اس کے طویل مدتی نتائج مرتب ہوں گے جبکہ پروفیسر آشوتوش شرما ، سکریٹری ، محکمہ سائنس اور ٹیکنالوجی  ، نے اس بات پر روشنی ڈالی کہ نئی سائنس ، ٹکنالوجی اور انوویشن پالیسی  2020 کیسے ہمیں ایسے حالات کا مقابلہ کرنے کے لئے مستقبل کے لئے تیار کرے گی۔
ڈاکٹر سرسوت نے ڈی ایس ٹی گولڈن جوبلی ڈسکورس سیریز ۔ آن دی ادر سائڈ آف دی پینڈمک کے موضوع پر نیشنل کونسل فار سائنس اینڈ ٹیکنالوجی کمیونکیشن اور وگیان پرسا کے زیر اہتمام حال ہی میں منعقدہ ایک ویبنار میں کہا کہ کووڈ۔ 19 نے دنیا پر بہت زیادہ اثر ڈالا ہے لیکن اسی کے ساتھ اس نے ہمیں آگے کا راستہ بھی دکھایا ہے۔
ڈاکٹر سرسوت نے مزید کہا کہ اپنے اقربا اور عزیزوں کو کھو دینے، ذریعہ معاش میں خسارہ پیدا کرنے اور عالمی معیشت میں جمود لا کر اس بحران نے سبھی کو متاثر کیا ہے لیکن اسی کے ساتھ اس نے تنظیمی اصولوں اور طریقوں کے بارے میں ہمارے کچھ بنیادی مفروضوں پر نظر ثانی کرنے پر بھی ہمیں مجبور کیا ہے اور ترقی پذیر ممالک کو یہ موقع فراہم کیا ہے کہ وہ اپنی معیشت کو دوبارہ فروغ دے کر خود کفیل بنیں۔
اس اہم موڑ پر ایس ٹی آئی پی 2020 کے ذریعہ ادا کئے گئے رول پر زور دیتے ہوئے پروفیسر آشوتوش شرما نے کہا کہ پالیسی مستقبل میں چیلینجز کا مقابلہ کرنے اور ملک کو خود کفیل بنانے میں مدد دینے کے لئے اچھی طرح سے رول ادا کر رہی ہے۔
انہوں نے کہا کہ اس پالیسی سے علم کو جمہوری بنانے ، تحقیق اور ترقی کو فروغ دینے میں مدد ملے گی تاکہ عالمی سطح پر مسابقتی مصنوعات کو زیادہ تیزرفتار اور معیار کے مطابق بنایا جاسکے اور تحقیق اور اختراع میں روزگار کے مواقع پیدا کرنے میں ہماری صنعتوں کو تقویت ملے گی۔
"سائنس وٹیکنالوجی محکمہ کے سکریٹری نے کہا کہ ماضی میں چند شعبوں میں ہم مواقع کھو چکے ہیں اور یہ ان شعبوں میں آتم نربھر بننے میں رکاوٹ ثابت ہوئے ہیں۔ اب ہم اس موقع کو کھو نہیں سکتے ۔ ایس ٹی آئی پی 2020 نے ہر چیز کو مدنظر رکھا ہے اور سائنس ، ٹکنالوجی اور اختراع کا استعمال کرکے یہ ہمارے ملک کو آتم نربھر بنانے میں بڑی مدد فراہم کرے گی۔
نیتی آیوگ
اٹل اختراعی مشن کا اسٹارٹ اَپ ایکو نظام کی توسیع کے لئے بھارت –سوئیڈن حفظان صحت اختراع مرکز کے ساتھ اشتراک
نئی دہلی ،20اگست2020: ملک میں اختراع کے طرز کو توسیع دینے کے ایک مشترکہ نظریاتی خاکے کے ساتھ ہم آہنگ رہتےہوئے اٹل اختراعی مشن، نیتی آیوگ اور بزنس سوئیڈن نے انڈیا سوئیڈن ہیلتھ کیئر انوویشن سینٹر کے ساتھ اشتراک کرنے کا ارادہ کیا ہے، تاکہ بھارتی صنعت کاروں کے مضمرات کو فروغ دیا جاسکے اور پورے ملک میں ایک فعال اور متحرک ایکو نظام کو بڑھاوا ملے۔
اس سلسلے میں انٹینٹ سے متعلق مجازی دستاویز پر اے آئی ایم اور انڈیا-سوئیڈن حفظان صحت اختراعی مرکز کے مابین 20 اگست 2020کو دستخط عمل میں آئے ہیں۔
اے آئی ایم کے تحت مختلف پروگرام یا پہل قدمیوں کو عملی جامہ پہنایا جارہا ہے۔ ان میں اٹل نیو انڈیا چیلنج، اٹل انکیوبیشن سینٹر، اٹل کمیونٹی انوویشن سینٹرز ، اٹل ٹنکرنگ لیباور اٹل ریسرچ اینڈ انوویشن فار اسمال انٹرپرائزز شامل ہیں۔ اس اشتراک کے ذریعے یہ تمام تر پہل قدمیاں ایسی ہوں گی، جنہیں پروگراموں کو نافذ کرنے میں معاون کردار ادا کرنا ہوگا، یعنی یہ پہل قدمیاں بیداری مہمات ، مختلف سرگرمیوں اور اہتمام کے سلسلے میں اپنا کردار ادا کریں گی، جس کے ذریعے دونوں ممالک میں ان پروگراموں کے ذریعے مجموعی اختراع کا گرِڈ فروغ پائے گا۔
بھارت-سوئیڈن حفظان صحت اختراع مرکز  دہلی، اے آئی آئی ایم ایس ، جودھ پور اور بزنس سوئیڈن کے ساتھ اشتراک کر رہا ہے۔ یہ اختراعی مرکز ایک ایسا سازگار ماحول یا ایکو نظام فراہم کرے گا، جس کے تحت کھلی اختراع کا کام آسان ہوگا اور اسے وزارت صحت و کنبہ بہبود، حکومت ہند، طبی تحقیقی بھارتی کونسل ، حکومت سوئیڈن کی وزارت صحت اور سماجی امور ، نیز بھارت میں موجود سوئیڈن کے سفارت خانے کی کلیدی رہنمائی میں کام کرنا ہوگا۔ اس نے ایکو سسٹم کے تحت مختلف شراکت داروں کے ساتھ ایک مضبوط نیٹ ورک پہلے بھی قائم کررکھا ہے، جن میں انویسٹ انڈیا، اے جی این آئی آئی، اسٹارٹ اپ انڈیا اور اس کے نالج شراکت دار- آسٹرا زنیکا، ناسکام اور وی آئی این این او وی اے کے نام شامل ہیں۔اختراعی مرکز نے حال ہی میں اپنا اولین حفظان صحت اختراع چیلنج بھی شروع کیا ہے، تاکہ اختراعی مرکز پلیٹ فارم کے شراکت داروں کے ساتھ انہیں بھارت میں حفظان صحت بہم رسانی کے نظام میں درپیش مسائل کو حل کرنے میں مدد دی جاسکے۔اس اشتراک کے ذریعے یعنی اٹل اختراعی مشن کے توسط سے بھارت-سوئیڈن حفظان صحت اختراعی مرکز ایکو نظام کو مزید استحکام حاصل ہوگا اور وہ انوویٹروں یعنی اختراع کاروں کو اپنے مسائل حل کرنے میں زیادہ بہتر اور تیز رفتاری سے مدد فراہم کرسکے گا۔
اے آئی ایم، نیتی آیوگ کے مشن ڈائریکٹر آر رامانن نے اظہار خیال کرتے ہوئے کہا ہے کہ ہمیں اس بات پر فخر ہے کہ بھارت –سوئیڈن حفظان صحت مرکز موجودہ بھارتی اختراعی اور صنعت کاری ایکو نظام میں ہماری جانب سے کی جانے والی کوششوں میں اپنا تعاون دینے کے لئے تیارہے۔ ساتھ ہی ساتھ سوئیڈن کے اپنے ہم رتبہ اداروں کو بھی اختراعی امور میں اشتراک فراہم کرے گا۔ اس طرح کے تال میل سے عالمی درجے کے اسٹارٹ اَپس کو پروان چڑھانے میں مدد ملے گی اور بھارت اور سوئیڈش کمپنیوں کے لئے عالمی مواقع میں اضافہ ہوگا اور عالمی شراکت داری پر مبنی ایک نیٹ ورک تیارہوگا۔
مذکورہ دستاویز پر اے آئی ایم، نیتی آیوگ کے مشن ڈائریکٹر آر رامانن اور بھارت میں سوئیڈش ٹریڈ کمشنر مسٹر اینڈرز وِک برگ نے انڈیا-سوئیڈن ہیلتھ کیئر انوویشن مرکز کی جانب سے اپنے دستخط کئے۔
اے آئی ایم، نیتی آیوگ کی جانب سے کئے جارہے اس طرح کے تمام تر اقدامات سے توقع کی جاتی ہے کہ مستقبل میں ایک اختراعی ماحول کی نشو ونما ہوگی اور ملک بھر میں اسٹارٹ اَپ معیشت کو فروغ حاصل ہوگا۔
شہری ہوابازی کی وزارت
اڑان اسکیم کو پائیدار بنانے کی سمت میں کئے گئے کام: پردیپ سنگھ کھڑولا
اڑان سے 50 غیر برسر خدمت اور برسر خدمت ہوائی اڈوں کو جوڑا گیا آر سی ایس – اڑان کی چوتھی سال گرہ اُڑان کا دن منایا گیا
نئی دہلی، 21 /اکتوبر 2020 ۔ شہری ہوابازی کی وزارت میں سکریٹری جناب پردیپ سنگھ کھڑولا نے کہا ہے کہ اڑان اسکیم کو پائیدار بنانے اور اپنے دم پر چلانے اور اس کی صلاحیت کو بہتر بنانے کے لئے سبھی حصص داروں کو کام کرنا چاہئے۔ اُڑان کے دن کے موقع پر ویڈیو کانفرنس کے ذریعے منعقدہ ایک پروگرام میں انھوں نے کہا کہ اڑان اسکیم کا آغاز عام آدمی کو دور دراز علاقوں میں سستے ہوائی سفر کی سہولت دستیاب کرانے کے لئے کیا گیا تھا۔ جناب کھڑولا نے سبھی فریقوں اور اڑان اسکیم سے وابستہ اہل کاروں کے ذریعے اس اسکیم کو کامیاب بنانے کی سمت میں کی جارہی ان کی انتھک کوششوں کے لئے انھیں مبارک باد دی۔ انھوں نے ایئرلائن کمپنیوں سے اسکیم کے بارے میں مزید تشہیر کی پہل کی گزارش کی، تاکہ اڑان کا فائدہ زیادہ سے زیادہ لوگوں تک پہنچ سکے۔ ویڈیو کانفرنس کے توسط سے منعقدہ اس پروگرام میں اے اے آئی، ڈی جی سی اے، ایم او سی اے اور ایئرلائنز کمپنیوں کے سینئر اہلکاروں نے حصہ لیا۔
جناب کھڑولا نے کہا کہ اس اسکیم کی ایک اہم بات یہ ہے کہ اس میں مختلف ایجنسیاں ایک ساتھ آئی ہیں اور اس اسکیم کو کامیاب بنانے کے لئے متحد ہوکر کام کررہی ہیں۔ اڑان کے سبب ہوائی خدمات کا قومی نیٹ ورک تیار ہوا ہے، جو ملک بھر میں لوگوں کے لئے نئے مواقع پیدا کرنے کا کام کرے گا۔ یہی مستفیدین کچھ وقت کے بعد علاقائی روٹ کا آغاز کرنے کی مانگ کرسکتے ہیں۔ ایئرپورٹ اتھارٹی آف انڈیا کے چیئرمین جناب اروند سنگھ نے کہا کہ اے اے آئی اڑان اسکیم کے تحت ملک بھر میں بنیادی ڈھانچے کی تعمیر کے تئیں پابند عہد ہے۔
شہری ہوابازی کی وزارت میں جوائنٹ سکریٹری محترمہ اوشا پادھی نے اڑان اسکیم کو کامیاب بنانے کے لئے سبھی کی کوششوں کے تعلق سے انھیں مبارکباد دی۔ بھارت سرکار نے اڑان پہل کے تعاون کا اعتراف کرتے ہوئے 21 اکتوبر 2020 کو اڑان کے دن کی شکل میں منائے جانے کا اعلان کیا۔ 21 اکتوبر کو ہی اڑان اسکیم کے دستاویزات پہلی بار جاری کئے گئے تھے۔
آر سی ایس – اڑان ’’اڑے دیش کا عام ناگرک‘‘ بھارت سرکار کی ایک انتہائی اہم اسکیم ہے، جس کا مقصد علاقائی ہوائی روٹوں کے ذریعے عام لوگوں کو سستے اور آسان ہوائی سفر کا فیض پہنچانا ہے۔ یہ علاقائی کنیکٹیوٹی اسکیم لوگوں کو کم قیمت میں ہوائی سفر کی سہولت دستیاب کراتی ہے۔ ملک کی شہری ہوابازی کے شعبے میں نئے ہوائی اڈوں اور ہوائی روٹوں کو جوڑنے میں اڑان اسکیم کا اہم تعاون رہا ہے۔ پورے بھارت میں اڑان اسکیم کے تحت 285 ہوائی روٹوں کے تحت 50 غیر برسر خدمت یا برسر خدمت ہوائی اڈوں کو جوڑا گیا ہے۔ اس میں پانچ ہیلی پورٹس بھی شامل ہیں۔ اس اسکیم کے لئے بنیادی ڈھانچہ دستیاب کرانے والی ایجنسی کے طور پر اسپورٹ اتھارٹی آف انڈیا کی انتہائی اہم تیاری 2024 تک 100 ہوائی اڈوں / واٹر ڈومس / ہیلی پورٹس کو فروغ دینے کی ہے۔
صدر جمہوریہ کا سکریٹریٹ
صدر جمہوریہ ہند کی ایشایوگا سنٹر واقع کوئمبٹور میں مہاشیواراتری کی تقریبات میں شرکت
بھگوان شیو کا تغیّراتی اقدام بھی تخلیقی ہے جس سے کائنات کی از سر نو تخلیقِ وتشکیل ہوتی ہے: صدر مرمو
صدر جمہوریہ ہند محترمہ دروپدی مرمو نے آج شام  کوئمبٹور کے ایشایوگا سینٹر میں ایشا فاؤنڈیشن کے زیر اہتمام مہاشیوراتری کی تقریبات میں شرکت کی۔
اس موقع پر اپنے خطاب میں صدر جمہوریہ نے کہا کہ بھگوان شیو سب کے لیے دیوتا ہیں، جیسا کہ وہ ہم میں سے ہر ایک کے ساتھ اپنے مختلف مظاہر میں ظاہر ہوتے ہیں۔
وہ اولینیوگی، آدییوگی اور اولین جنانی بھی ہیں جن کے بارے میں کہا جاتا ہے کہ انہوں نے پانینی کے گرامر سسٹم کو تحریک دی جو کہ انسان کی سب سے بڑی دانشورانہ کامیابیوں میں سے ایک ہے۔
صدر نے کہا کہ بھگوان شیو ایک مہربان دیوتا ہیں۔ باوجودیکہ ان گنت افسانوں میں انہیں حتمی خوفناک دیوتا کے طور پر بھی دکھایا گیا ہے جیسا کہ ان کے ایک اور نام 'رودر' میں ظاہر کیا گیا ہے۔ اس طرح وہ تخلیقی اور تغیّراتی دونوں طرح کی توانائیوں کی علامت ہیں۔ درحقیقت وہ مخالفوں کے ایسے جوڑوں سے بالاتر ہے، کیونکہ اس کی تغیراتی تحریک بھی تخلیقی ہے جو کائنات کی از سر نو تخلیق و تشکیل کا باعث بنتی ہے۔
صدر جمہوریہ نے کہا کہ بھگوان شیو اردھ ناریشور کی شکل میں بھی نمودار ہوتے ہیں، آدھا نر اور آدھا مادہ۔ یہ ہر انسان کے مردانہ اور نسائی پہلوؤں کی طرف اشارہ کرتا ہے اور دونوں میں توازن رکھنے کے آئیڈیل کا اظہار ہے۔
صدر جمہوریہ نے کہا کہ مہاشیوراتری ہندوستان کے بیشتر حصوں میں موسم سرما کے اختتام اور دھوپ والے دنوں کے آغاز کی نشاندہی کرتی ہے۔ اس طرح مہاشوراتری تاریکییعنی جہالت کی تاریکی کے خاتمے کی بھی نشان دہی کرتی ہے اور روشن خیالی کا راستہ کھولتی ہے۔ زندگی کے اعلیٰ نظریات کی تلاش میں رہنے والوں کے لیے آج کا دن خاصا اہم ہے۔ انہوں نے کہا کہ آج دنیا ہمیشہ کی طرح انتشار کا شکار ہے۔ ساتھ ہی اسے ایک غیر معمولی ماحولیاتی بحران کا بھی سامنا ہے۔ مادرِ فطرت اور اس کے تمام بچوں کے ساتھ ہم آہنگی کے ساتھ متوازن اور ہمدردانہ زندگی کی ضرورت کو کبھی اتنے دباؤ کا سامنا نہیں تھا جتنا کہ آج ہے۔ تمنا ہے کہ یہ مہا شیوراتری ہمارے اندر کے اندھیرے کو دور کرے اور ہم سب کو ایک مزید کامیاب اور پروان چڑھنے والی زندگی کی طرف لے جائے۔
صدر کی تقریر دیکھنے کے لیے یہاںکلک کریں:
وزارت خزانہ
مارچ2019 کے دوران جی ایس ٹی محصولات کی وصولی ایک لاکھ کروڑ روپے سے تجاوز کرگئی اور یہ مالی برس 2018-19 کے دوران اب تک کی جی ایس ٹی محصولات کی سب سے زیادہ وصولی ہے
نئی دہلی،01/ اپریل۔مارچ 2019 میں وصول کیے گیے کل جی ایس ٹی محصولات 1,06,577 کروڑ روپے ہیں،جن میں سی جی ایس ٹی 20,353 کروڑ روپے، ایس جی ایس ٹی 27,520 کروڑ روپے، آئی جی ایس ٹی 50,418 کروڑ روپے اور سیس 8,286 کروڑ روپے ہیں ۔ فروری کے مہینے کے لئے31 مارچ 2019 تک داخل کئے گئے کل جی ایس ٹی آر 3 بی ریٹرن کی کل تعداد75.95 لاکھ ہے ۔
حکومت نے مستقل ادائیگی کے طور پر آئی جی ایس ٹی سے سی سی ایس ٹی کی مد میں 17,261 کروڑ وپے اور ایس جی ایس ٹی کی مد میں
13,689 کروڑ روپے کی ادائیگی کی ہے۔مزید برآں مرکز اور ریاستوں کے درمیان 50:50 کے تناسب میں عارضی بنیاد پر مرکز کے پاس دستیاب آئی جی ایس ٹی سے 20,000کروڑ روپے کی ادائیگی کی گئی ہے۔ مارچ 2019 میں مستقل اور عارضی ادائیگی کے بعد مرکزی حکومت اور ریاستی حکومت کے ذریعہ حاصل کیا گیا کل مالیہ سی جی ایس ٹی کے لئے47,614 کروڑ روپےاور ایس جی ایس ٹی کے لئے 51,209 کروڑ روپے ہیں۔
جی ایس ٹی کو متعارف کرانے کے بعد سے مارچ2019 کے دورانجی ایس ٹی محصولات کی یہ سب سے زیادہ وصولی ہے۔ مارچ2018 میں 92,167 کروڑ روپے کی جی ایس ٹی محصولات کی وصولی ہوئی تھی،جبکہ مارچ 2019 کے دوران کل1,06,577 کروڑ روپے کی جی ایس ٹی محصولات کی وصولی ہوئی ہے۔ اس طرح سے پچھلے سال کے اسی مہینے کے مقابلے جی ایس ٹی محصولات میں یہ 15.6 فیصد کااضافہ ہے۔مالی برس 2018-19 کے آخری سہ ماہی کے دوران جی ایس ٹی محصولات کی وصولی پچھلے سال کی اسی مدت کے دوران ہوئی وصولی سے 14.3 فیصد زیادہ ہے۔ مالی برس 2018-19 کے دوران جی ایس ٹی محصولات کی ماہانہ اوسط 98.114 کروڑ روپے ہیں جو کہ پچھلے مالی برس 2017-18 کے مقابلے میں9.2 فیصد زیادہ ہے۔درج ذیل گوشوارہ اس بات کو ظاہر کرتا ہے کہ حالیہ مہینے کے دوران جی ایس ٹی محصولات کی شرح ترقی میں لگاتار اضافہ ہورہا ہے۔ درج ذیل تصویر گزشتہ مالی برس کے مقابلے رواں مالی برس کے دوران جی ایس ٹی محصولات کے رجحانات کو واضح کرتی ہے۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کووڈ-19 کے پیش نظر ڈی اے آر پی جی کو ’ورک فرام ہوم‘ کے لئے رہنما ہدایات جلد جاری کرنے کی صلاح دی
نئی دہلی، 10/جون 2020 ۔ شمال مشرقی خطے کی ترقی ، وزیر اعظم کے دفتر، عملہ، عوامی شکایات و پنشن، جوہری توانائی و خلا کے وزیر مملکت ڈاکٹر جتیندر سنگھ نے ڈی اے آر پی جی میں ہونے والی سرگرمیوں کا جائزہ لیا اور مشورہ دیا کہ محکمہ کو ’ورک فراہم ہوم‘ سے متعلق رہنما ہدایات جلد از جلد جاری کردینی چاہئیں۔ انھوں نے مشورہ دیا کہ اس سلسلے میں ترجیجی بنیاد پر وزارتوں / محکموں کے ساتھ ضروری صلاح و مشورہ کیا جانا چاہئے۔ ڈاکٹر جتیندر سنگھ نے کہا کہ صحیح وقت پر ورک فرام ہوم سے متعلق رہنما ہدایات جاری کرنے سے سینٹرل سکریٹریٹ کے ملازمین کو وزیر اعظم کے ’’دو گز دوری‘‘ کی اپیل پر عمل کرنے اور سماجی دوری کا فائدہ حاصل ہوگا۔
ڈاکٹر جتیندر سنگھ کے ذریعے 12 جون 2020 کو ہندوستان کے شمال مشرقی ریاستوں میں ڈیجیٹل اسٹیٹ سکریٹریٹ بنانے کے مقصد سے شمال مشرقی ریاستوں کے لئے ای-آفس ورکشاپ سے خطاب کیا جائے گا۔ آج ڈاکٹر جتیندر سنگھ نے ورکشاپ کی تیاریوں کے سلسلے میں میٹنگ کی، جس کا انعقاد ایک ویبینار کی شکل میں کیا جائے گا۔ 75 مرکزی وزارتوں / محکموں میں ای- آفس کی پیش رفت سے، ڈیجیٹل سینٹرل سکریٹریٹ کی تعمیر ہوسکی، جس سے یہ یقینی ہوسکا کہ کووڈ-19 لاک ڈاؤن کی مدت میں ’ورک فرام ہوم‘ ممکن ہے۔ شمال مشرقی ریاستوں کے سکریٹریٹ میں ای- آفس کے نفاذ سے پیپرلیس اسٹیٹ سکریٹریٹ کی تعمیر پابند وقت طریقے سے مکمل ہوگی، جہاں افسران کو ورچول پرائیویٹ نیٹ ورک، ڈیجیٹل سگنیچر سرٹیفکیٹ اور کم سے کم رابطہ والی انتظامیہ کو فروغ دینے کا حق حاصل ہوگا۔ شمال مشرقی ریاستوں کے لئے منعقد ہونے والے ای- آفس ورکشاپ میں اروناچل پردیش، ناگالینڈ، سکم کے وزرائے اعلیٰ اور آسام، منی پور، میزورم، میگھالیہ اور تری پورہ کے اطلاعاتی ٹیکنالوجی کے وزراء حصہ لیں گے۔ اس ورکشاپ میں حصہ لینے کے لئے شمال مشرقی ریاستوں کے چیف سکریٹریوں، ایڈیشنل چیف سکریٹریوں اور پرنسپل سکریٹریوں اور انتظامی اصلاحات کے پرنسپل سکریٹریوں اور اطلاعاتی ٹیکنالوجی محکمہ کے سکریٹریوں کو مدعو کیا گیا ہے۔
ڈی اے آر پی جی نے کہا کہ 30 مارچ 2020 سے لے کر 9 جون 2020 تک کووڈ-19 سے متعلق ایک لاکھ عوامی شکایات کا تدارک کیا گیا۔ شکایات کے تدارک کے معیار کو یقینی بنانے کے لئے ڈی اے آر پی جی کے ذریعے 15 جون 2020 سے ملک کی سبھی ریاستوں کا احاطہ کرنے کے لئے 11 زبانوں میں فیڈ بیک کال سینٹر کی شروعات کی جائے گی، جس کا آپریشن بی ایس این ایل کے ذریعے کیا جائے گا۔ فیڈ بیک کال سینٹر کے ذریعے ہر اس عوامی شکایت کے معیار کی جانچ کی جائے گی جسے ایک مہینے کی مدت کے دوران کووڈ-19 قومی نگرانی ڈیش بورڈ پر تدارک کی شکل میں دکھلایا گیا ہے۔ جب 15 جون 2020 کو فیڈ بیک کال سینٹر کی شروعات کی جائے گی تب مرکزی وزیر ڈاکٹر جتیندر سنگھ ملک بھر کی مختلف ریاستوں کے شہریوں کے ساتھ بات چیت کریں گے اور شکایت کے تدارک کے معیار کے بارے میں ان کا پہلا ردعمل جاننے کی کوشش کریں گے۔
تیاریوں کے لئے میٹنگ میں ڈاکٹر کے شیواجی، سکریٹری ڈی اے آر پی جی، وی سری نواس، ایڈیشنل سکریٹری ڈی اے آر پی جی، محترمہ جیا دوبے، جوائنٹ سکریٹری ڈی اے آر پی جی اور بی ایس این ایل کے چیئرمین و مینیجنگ ڈائریکٹر جناب پی کے پُروار موجود تھے۔
وزیراعظم کا دفتر
سری لنکا کے وزیر اعظم مہندا راج پکشا نئی دلی پہنچے
نئی دہلی، 08 فروری 2020 / سری لنکا کے وزیراعظم مہندا راج پکشا آج شام نئی دلی پہنچ گئے ہیں۔ وہ ہمارے وزیراعظم کے دعوت پر 08 سے 11 فروری 2020 تک کے سرکاری دورے پر آئے ہیں۔ سری لنکا کے وزیراعظم ایک اعلیٰ سطحی وفد کے ساتھ ہندوستان آئے ہیں۔ 08 فروری کو وہ وزیراعظم کے ساتھ وفد کی سطح کی بات چیت کریں گے۔ وہ ہمارے صدر جمہوریہ سے بھی ملاقات کریں گے اور صبح کو امور خارجہ کے وزیر سری لنکا کے وزیراعظم سے ملاقات کریں گے۔
دلی میں اپنی سرکاری مصروفیت کے بعد سری لنکا کے وزیر اعظم کولمبو کے لیے روانہ ہونے سے قبل وارانسی ، سارناتھ، بودھ گیا اور تیروپتی کا سفر کریں گے۔ دونوں ملکوں کے درمیان اعلیٰ سطحی دوروں کا ایک سلسلہ چل رہا ہے۔ صدر گوٹا وایا راجپکشا نے انتخابات میں اپنی کامیابی کے بعد صدر کے طور پر عہدہ سنبھالنے کے فوراً بعد پہلا دورہ ہندوستان کا ہی کیا تھا۔
۔۔۔۔۔۔۔۔۔۔
م ن۔ ا گ ۔ م ت ح ۔
U- 642
(Visitor Counter : 86
وزیراعظم کا دفتر
کانگریگیشن آف ہولی فیملی نے وزیراعظم کا شکریہ ادا کیا
نئی دہلی،06 اکتوبر / کانگریگیشن آف دی ہولی فیملی نے وزیراعظم جناب نریندر مودی کو اپنے پروگرام ‘من کی بات’ کے توسط سےپیٹرون بی ایل مدر مریم تھریسا کو سنت قرار دیئے جانے پرعزت افزائی کے لیے ان کا شکریہ ادا کیا ہے۔
کانگریگیشن آف دی ہولی فیملی نے وزیراعظم کو لکھے ایک خط میں کہا ‘‘میں سینئر اُدے سی ایچ ایف، کانگریگیشن آف دی ہولی فیملی کا سپریئر جنرل ، اس موقع پر آپ کو اپنے پروگرام ‘من کی بات’ کے ذریعہ فیملی پیٹرون بی ایل مدر مریم تھریسا کو سنت قرار دیئے جانے کی ستائش کے لیے آپ کا تہہ دل سے شکریہ ادا کرتا ہوں۔ وہ ایک عظیم تصور کی حامل شخصیت، ایک سنت خاتون، ایک عظیم صوفی تھیں جنھوں نے متعدد مشکلات کا سامنا کرتے ہوئے اپنے مشن کی تکمیل کی تھی۔ آپ نے نئے ہندوستانی سنت مریم تھریسا کے تئیں سچے دل سے ستائش کا اظہار کیا ہے، جنھوں نے محبت اور امن کو فروغ دیا نیز تعلیم کے ذریعہ بھی گردو نواح کے خاندانوں کی ترقی کے لیے بہت جانفشانی کی۔ اس طرح، انہوں نے قوم کی تعمیر میں بڑی خدمات انجام دیں۔ عزت مآب مودی جی، ‘من کی بات’ کے توسط سے آپ کا ستائشی پیغام دل کو چھو لینے والا تھا اور اسے ہمارے گروپ اور گرد و نواح کے سبھی لوگوں نے بہت سراہا تھا۔
وزیراعظم جناب نریندر مودی اپنے ماہانہ ریڈیو پروگرام ‘من کی بات’ میں مریم تھریسا کو سنت قرار دیئے جانے پر خوشی کا اظہار کرتے ہوئے کہا، ‘‘یہ ہر ہندوستانی کے لیے فخر کی بات ہے کہ آئندہ 13 اکتوبر کو ہز ہولی نیس پوپ فرانسس بہن مریم تھریسا کو سنت قرار دیں گے۔ میں بہن مریم تھریسا کو دلی خراج عقیدت پیش کرتا ہوں اور ہندوستان کے شہریوں اور خاص طور پر ، اپنے عیسائی بھائیوں اور بہنوں کو اس حصولیابی کے لیے مبارکباد پیش کرتا ہوں۔’’
۔۔۔۔۔۔۔۔۔۔۔۔۔۔۔۔
(م ن ۔ رض۔ م ت ح(
U-4477
(Visitor Counter : 71
وزارت دفاع
’سوچھ بھارت اسکیم ‘ کا نفاذ
سوچھتا /صفائی ستھرائی سے متعلق بہت سی سرگرمیاں جیسے ہاتھ سے میلا اٹھانے کا خاتمہ ، کمیونٹی بیت الخلا کی تعمیر ، پبلک ٹوائلٹ اور یورینلس ، میونسپل ٹھوس کچرے کا بندوبست اور انفارمیشن ایجوکیشن اور کمیونیکیشن  پرگرامس وغیرہ۔کنٹونمنٹس کے ان علاقوں میں کنٹونمنٹ بورڈ کے ذریعہ چلائی جارہی ہیں جہاں سویلینز رہتے ہیں۔ اس طرح کی سرگرمیوں کی تفصیلات مندرجہ ذیل ہے:-
- تمام کنٹونمنٹس کو او ڈی ایف کے طور پر سرٹیفائیڈ کیا گیا ہے اور زیادہ اسٹار ریٹنگ کے لئے آگے کام کررہے ہیں۔
- تمام کنٹونمنٹ بورڈز نے سوچھ سرویکشن ، 2019،2020 اور 2021 میں شرکت کی جو شہری امور اور ہاؤسنگ کی وزارت نے کرائے تھے۔
- کنٹونمنٹس بورڈ کمیونٹی اور پبلک ٹوائلٹ کی تجدید اور دیکھ بھال کرتے ہیں۔ ضرورت کے تحت کچھ کنٹونمنٹ بورڈوں نے موبائل ٹوائلٹس اور بایوٹوائلٹس نصب کئے ہیں۔
- کنٹونمنٹس کے سول علاقوں میں گھر گھر سے کچرا جمع کرنے کے عمل کو نافذ کیا گیا ہے۔
- ہر سال سوچھتا پکھواڑا منایا جاتا ہے اور تمام وارڈوں میں صفائی ستھرائی کی مہم چلائی جاتی ہے۔
- مارکٹ اور رہائشی علاقوں میں باقاعدہ جھاڑو دی جاتی ہے۔
- پبلک نالیوں کی مسلسل صفائی کی جاتی ہے ۔
- سول علاقوں میں ٹھوس کچرے کے بندوبست کے ضابطے 2016 کے مطابق کیا جاتا ہے۔
- پابندی لگائی گئی پلاسٹک ضبط کی جاتی ہے اور جرمانہ عائد کئے جاتے ہیں ۔
- کنٹونمنٹ بورڈز شہریوں /اسکولی بچوں دکانداروں ، ہوٹلوں / ریستورانوں/سول علاقوں کے وینڈروں کے درمیان بیداری پیدا کرنے کے لئے مسلسل کام کررہے ہیں۔ یہ کام سوشل میڈیا ، ہولڈنگ ، اشتہارات، بینرس، پوسٹرس، پمفلٹ وغیرہ کے لئے کیا جاتا ہے جس میں گندگی پھیلانے ، خشک اور گیلے کچرے کو الگ کرنے کے علاوہ خطرناک گھریلو کچرا او رتعمیرات اور انہدام سے متعلق کچرا ، ایک بار استعمال ہونے والے پلاسٹک کی روک تھام، کچرے کو جالانا ، شجرکاری وغیرہ کے بارے میں بتایا جاتا ہے۔
- سوریج / ایس ٹی پی پروجیکٹ 21-2020 کے دوران دیولالی کنٹونمنٹ میں مکمل کیا گیا تھا۔ ایس ٹی پی پروجیکٹس پر لکھنؤ ، جھانسی اور ویلنگٹن کنٹونمنٹس میں کام جاری ہے۔
- کنٹونمنٹس بورڈ ای چھاونی آن لائن پورٹل کے ذریعہ صفائی ستھرائی اور ہائیجن سے متعلق عوامی شکایات کا ازالہ کرتے ہیں۔
- منظور شدہ مکانوں میں رہنے والے رہائشیوں کے لئے انفرادی ٹوائلٹ کی تعمیر کے لئے فوراً اجازت دی جاتی ہے۔
ان میں سے بیشتر سرگرمیاں کنٹونمنٹس بورڈ اپنے خود کے وسائل پر انجام دیتے ہیں۔ تاہم کنٹومنٹ بورڈ شیلانگ اور مہو کو سوچھ بھارت مشن کے تحت بالترتیب میگھالیہ حکومت اور مدھیہ پردیش حکومت سے 1253733 روپئے  اور 4300000 روپئے موصول ہوئے ہیں ۔
سوچھ بھارت مشن کے تحت کنٹونمنٹ بورڈز مخصوص سرگرمیان بھی انجام دے رہے ہیں جیسے سوچھتا سرویکشن میں شرکت، کچرے سے پاک شہر قرار دینا کھلے میں رفع حاجت کا خاتمہ ۔
یہ معلومات دفاعی امور کے وزیر مملکت جناب اجئے بھٹ نے آج راجیہ سبھا میں جناب نریش بنسل کے سوال کے تحریری جواب میں فراہم کیں۔
وزارت دفاع
بحریہ کے سربراہ وشاکھاپٹنم میں بحریہ کے اعزاز عطا کرنے کی ایک تقریب کے دوران بہادری اور ممتاز سروس کے تمغے عطا کریں گے
بحریہ کی اعزاز عطا کرنے کی تقریب – 2023 کا انعقاد وشاکھا پٹنم میں بحریہ کے اڈے پر 31 مئی ، 2023 ء کو منعقد کی جائے گی ، جس میں بحریہ کے عملے کو بہادری، قیادت، پیشہ ورانہ کامیابیوں اور اعلیٰ سطح کی ممتاز خدمات کے لیے اعزاز سے نوازا جائے گا ۔ بحریہ کے سربراہ  ایڈمیرل آر ہری کمار ، صدرِ جمہوریۂ ہند کی جانب سے اہلکاروں کو بہادری اور ممتاز خدمات کے لیے اعزازات سے نوازیں گے۔
یہ پہلا موقع ہے ، جب بحریہ کی اعزازات سے نوازے جانے کی تقریب شام میں منعقد کی جا رہی ہے۔
تقریب کے دوران 33 ایوارڈز پیش کیے جائیں گے، جن میں دو نو سینا میڈل ، 13 نو سینا میڈل ، 16 وششٹ سیوا میڈل اور 2 جیون رکھشا پدک شامل ہیں۔

سی این ایس ہتھیاروں کو بہتر بنانے اور الیکٹریکل انجینئرنگ کے شعبے میں اہم تحقیق کے لیے لیفٹیننٹ وی کے جین میموریل گولڈ میڈل اور فلائٹ سیفٹی کو فروغ دینے کے لیے کیپٹن روی دھیر میموریل گولڈ میڈل بھی عطا کریں گے ۔
آپریشنل یونٹوں اور ساحلی یونٹوں کو یونٹ میں ستائشی سرٹیفکیٹ بھی دیئے جائیں گے ۔
تقریب کا آغاز ایک رسمی پریڈ کے ساتھ ہوگا اور بھارتی بحریہ کے کئی سینئر معززین کے ساتھ ایوارڈ حاصل کرنے والوں کی شریک حیات اور خاندان کے افراد اس کا مشاہدہ کریں گے۔
این آئی سی کو 31 مئی ، 2023 ء کو آئی این یو ٹیوب چینل پر شام 5 بجے سے براہ راست نشر کیا جائے گا ۔
۔۔۔۔۔۔۔۔۔۔۔۔۔۔۔

U. No. 5627
(Visitor Counter : 67
وزیراعظم کا دفتر
وزیراعظم نے لیبراصلاحات بل منظور کیےجانے کی تعریف کی، انہوں نے کہا کہ لیبراصلاحات ورکروں کی فلاح وبہبود کو یقینی بنائے گی اور معیشت کو فروغ دے گی
وزیراعظم جناب نریندر مودی نے آج پارلیمنٹ کے ذریعے لیبر اصلاحات بل منظور کیے جانے کی تعریف کی ہے۔
اپنے کئی ٹوئیٹس میں وزیراعظم نے کہا ‘‘طویل عرصے سے زیرالتوا اور جس کا کافی انتظار تھا، لیبر اصلاحات بل پارلیمنٹ کے ذریعے پاس کردیا گیا، ان اصلاحات سے ہمارے صنعتی ورکروں کی فلاح وبہبود کو یقینی بنایا جاسکےگا اور اقتصادی نمو کو فروغ ملے گا۔ یہ اصلاحات ‘کم از کم حکمرانی زیادہ سے زیادہ گورننس’ کی شاندار مثال ہے۔
نیا لیبر ضابطہ کم سے کم اجرت ا ور اجرت کی بروقت ا دائیگی کو عالمگیر بناتا ہے اور ورکروں کی پیشہ ورانہ حفاظت کو ترجیح دیتا ہے۔ان اصلاحات سے کام کرنے کے بہتر ماحول میں مدد ملے گی جو اقتصادی ترقی کی رفتار کوتیز تر کرے گی۔
لیبر اصلاحات ‘تجارت کرنے کی آسانی ’ کو یقینی بنائے گی۔ یہ اصلاحات بجاآوری، لال فیتہ شاہی اور ‘انسپکٹر راج’ کو کم کر کے صنعتوں کو بااختیار بنانے کیلئے مستقبل کی قانون سازی ہے۔ یہ اصلاحات مزدوروں اور صنعت، دونوں کی بہتری کیلئے ٹیکنالوجی کی طاقت کو بروئے کار لانے کی کوشش کرتی ہے’’۔
-----------------------
م ن۔م ع۔ ع ن
U NO:5781
(